Diari Oficial de la Generalitat Valenciana


Sumari del DOGV 7832, del 20-07-2016 (2016/5145)

RESOLUCIÓ de 3 de juny de 2016, del Servei Territorial de Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria 20 kV, S/C, de tancament entre L-11 Muro i L-49 Tollos, en els termes municipals de Planes i La Vall d'Alcalà, expedient ATLINE/2011/95/03. Expedient d'expropiació forçosa JUEXPR/2016/4/03.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7832

Data del DOGV
:   20-07-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/5145


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

RESOLUCIÓ de 3 de juny de 2016, del Servei Territorial de Indústria i Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte de la línia elèctrica aèria 20 kV, S/C, de tancament entre L-11 Muro i L-49 Tollos, en els termes municipals de Planes i La Vall d'Alcalà, expedient ATLINE/2011/95/03. Expedient d'expropiació forçosa JUEXPR/2016/4/03. [2016/5145]  
Amb data 28 de gener de 2016, pel Servei Territorial de Indústria i Energia d'Alacant, es va dictar una resolució per la qual es va autoritzar Iberdrola Distribución Eléctrica, SAU, es va declarar, en concret, la utilitat pública i es va aprovar el projecte d'execució de la línia elèctrica aèria 20 kV, S/C, de tancament entre L-11 Muro i L-49 Tollos, en els termes municipals de Planes i La Vall d'Alcalà (Alacant).  
Aquesta declaració d'utilitat pública d'acord amb el que estableix el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, du implícita la necessitat d'ocupació dels béns i drets afectats i implica la urgent ocupació d'aquests, i els serà d'aplicació el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això el cap del Servei Territorial d'Indústria i Energia d'Alacant, en compliment del que estableix l'article 52 de la Llei d'Expropiació Forçosa, ha resolt convocar els titulars dels béns i drets afectats en l'Ajuntament on radiquen les finques afectades, com a punt de reunió per a dur a terme, de conformitat amb el procediment que estableix l'article esmentat, l'alçament d'actes prèvies a l'ocupació i, si procedira, les d'ocupació definitiva.  
  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, amb aportació dels documents acreditatius de la seua titularitat i l'últim rebut de la contribució, i es podran acompanyar de persones que periten i un notari o notària, si ho estimen oportú, amb despeses a costa seu.  
L'alçament d'actes tindrà lloc els pròxims dies 26 i 27 de setembre en l'Ajuntament de la Vall d'Alcalà a partir de les 09.30 hores i a l'Ajuntament de Planes els dies 28 i 29 de setembre a partir de les 09.30 hores.  
L'ordre d'alçament d'actes es comunicarà a cada interessat per mitjà de l'oportuna cèdula de citació, i figurarà la relació de titulars convocats en el tauler d'edictes dels Ajuntaments assenyalats i en l'annex.  
  
És de significar que aquesta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut practicar.  
En l'expedient d'expropiació Iberdrola Distribución Eléctrica, SAU, assumirà la condició de beneficiària.  
  
Alacant, 3 de juny de 2016.- El cap del Servei Territorial d'Indústria i Energia: Matías P. Mas Gisbert.